
	Grožnjan,  30. kolovoza 2021. g.



            

 Na temelju članka 63. Statuta općine Grožnjan Grisignana  („Službene novine Općine Grožnjan Grisignana“ broj 2/2021), podnosim Općinskom vijeću Općine Grožnjan Grisignana, slijedeće:
                                                                                                                                                                                                  






POLUGODIŠNJE IZVJEŠĆE
o radu Općinskog načelnika Općine Grožnjan Grisignana
za razdoblje od 1. siječnja 2021. godine do 30. lipnja 2021. godine
















Sukladno zakonskim obvezama i Statutom Općine Grožnjan Grisignana,  Općinski načelnik obvezan je dva puta godišnje podnijeti Općinskom vijeću polugodišnje izvješće o svom radu.
           
Zakonom o lokalnoj i područnoj (regionalnoj) samoupravi, utvrđeno je da općinski načelnik obavlja izvršne poslove lokalne samouprave, priprema prijedloge općih akata, izvršava ili osigurava izvršavanje općih akata predstavničkog tijela, usmjerava djelovanje upravnih tijela jedinice lokalne samouprave u obavljanju poslova iz njihovog samoupravnog djelokruga, te nadzire njihov rad, upravlja i raspolaže nekretninama i pokretninama u vlasništvu jedinice lokalne samouprave, kao i njezinim prihodima i rashodima, a u skladu sa zakonom i statutom, te obavlja i druge poslove utvrđene statutom.
            
Načelnik Općine redovito sudjeluje u radu Općinskog vijeća. U razdoblju od 1. siječnja 2021.g.  do 30.lipnja 2020. godine održano je pet (5) sjednica Općinskog vijeća. Općinski načelnik, u suradnji sa službenicima Jedinstvenog upravnog odjela, uputio je Općinskom vijeću na usvajanje razne odluke, zaključke, suglasnosti i druge službene spise. Inače, u tom je razdoblju,  Općinski načelnik obavljao i sve druge poslove iz njegovog djelokruga određenog zakonima i Statutom Općine,  kao izvršna vlast u Općini.


Rad načelnika dijelom  proizlazi iz Programa javnih potreba Općine Grožnjan – Grisignana, koji je sastavni dio općinskog proračuna, što će biti evidentirano u nastavku ovog izvješća. 

U izvještajnom razdoblju načelnik je donio razne zaključke i odluke, kao i prijedloge akata, koji su postajali izvršnima  nakon što su prošli proceduru razmatranja i prihvaćanja od strane Općinskog vijeća. Svi prihvaćeni zaključci i odluke Općinskog vijeća izvršavali su se u skladu s dinamikom punjenja proračuna Općine ili kad je njihovo izvršavanje bilo moguće. 

U posljednje vrijeme značajniji projekti kandidiraju se za financiranje iz državnih ili europskih fondova, tako da je za pripremanje projektne i druge dokumentacije utrošeno puno vremena i angažiranja svih službi. Priprema projekata je vrlo opsežan posao, potrebno je prije kandiranja pribaviti niz dokumenata, te imati osiguran izvor sredstava. Kao što je poznato, ukoliko neki od projekata bude odobren, sredstva koja je Općina uložila vraćaju se u iznosu koji odobrava komisija za projekte i nakon cjelokupne provedene procedure. Na tim poslovima Općinski načelnik bio je angažiran cijelo izvještajno razdoblje. 


U nastavku su evidentirani neki od važnijih poslova koji su obavljeni ili na kojima se radilo u  izvještajnom razdoblju prema utvrđenim programima.














PROGRAM ODRŽAVANJA KOMUNALNE INFRASTRUKTURE I OPĆIH USLUGA

U izvršavanju Programa održavanja komunalne infrastrukture i općih usluga aktivnosti su usmjerene na poslove:
· održavanje javne rasvjete,
· održavanje nerazvrstanih cesta,
· održavanje javnih površina,
· održavanje Parenzane,
· izrada elaborata o vrijednosti imovine i geodetskih elaborata,
· ugrađeni su  usporivači prometa na NC Stanica -Peroj, 
· izrada dokumenata civilne zaštite,
· deratizacija i dezinsekcija,
· izvješće o provedbi plana gospodarenja otpadom,
· košnja trave i niskog raslinja uz nerazvrstane ceste,
· i ostali poslovi.


PROGRAM GRADNJE OBJEKATA I UREĐAJA KOMUNALNE INFRASTRUKTURE

U realizaciji Programa gradnje objekata i uređaja komunalne infrastrukture dosta aktivnosti općinskog načelnika i svih djelatnika općinske uprave bile su usmjerene na niz komunalnih i drugih poslova, a iz tog programa treba spomenuti poslove za koje su

PROVEDENI POSTUPCI NABAVE za razdoblje od 1-6. mjeseca 2021.:

4/21-JN           Izrada publikacije „Pomorska luka Bastia“
5/21-JN	Tekuće održavanje nerazvrstanih cesta
6/21-JN	Tekuće održavanje nerazvrstanih cesta – košnja trave i živice
8/21-JN	Održavanje Parenzane
39/21-JN         Videonadzor javnih površina
40/21-JN	Uređenje vidikovca u Grožnjanu

Većina navedenih poslova je dovršeno.

REALIZIRANI, POJEKTI U PROVEDBI, ODOBRENI I PRIJAVLJENI PROJEKTI
za razdoblje od 01.-06. mjeseca 2021. g.

	Realizirani projekti
	

	Restauratorski radovi u apsidi crkve Sv. Ivana, Bijele Zemlje
	30.000,00 kn – Odjel za kulturu IŽ

	Projekti u provedbi 
	

	Istraživanje – pomorska luka Bastia	
	339.075,00 kn - FLAG

	Prijavljeni projekti
	

	Zamjena postojeće javne rasvjete u naseljima Grožnjan i Završje
	500.000,00 kn – Ministarstvo prostornog uređenja, graditeljstva i državne imovine

	Odobreni projekti
	

	Projekt „RIBA“
	194.305,00 kn - FLAG

	Uređenje vidikovca u Grožnjanu	
	50.000,00 kn – Odjel za turizam IŽ






PROGRAM RAZVOJA GOSPODARSTVA



U Programu razvoja gospodarstva, u promatranom razdoblju realizirano je slijedeće:

· donacija Fondu za razvoj poljoprivrede i agroturizma Istre
· članarina za LAG Sjeverna Istra,
· članarina za FLAG Pinna Nobilis,
· donacija Turističkoj zajednici Grožnjan za redovno poslovanje.



PROGRAM PREDŠKOLSKOG ODGOJA I ŠKOLSKOG OBRAZOVANJA



U Programu predškolskog odgoja i školskog obrazovanja nastavljeno je sufinanciranje:
- vrtića u Bujama i Oprtlju,
           - glazbenog tečaja u Grožnjanu te održavanje koncerata,
           - produženog boravka OŠ Buje, 




PROGRAM SOCIJALNE SKRBI



U cilju realizacije Programa socijalne skrbi, Općina je putem nadležnih odjela ili na drugi način u izvještajnom razdoblju izvršavala slijedeće poslove i aktivnosti:

· pokriveni su troškovi električne energije i vode za 7 socijalno ugroženih obitelji,
· podijeljeno je 100 paketa hrane socijalno ugroženim obiteljima prigodom Uskrsnih blagdana,
· pokriveni su troškovi školske marende za troje djece,
· jednokratnom novčanom naknadom pomažemo socijalno ugrožene osobe i obitelji, a u ovom periodu dodijeljeno je 5  novčane pomoći, 
· dodijeljene su dvije jednokratne pomoći za novorođenu djecu u pojedinačnom iznosu od 3.000,00 kn,
· donacija Gradskom društvu Crvenog križa,
· isplaćena je financijska pomoć osobama s invaliditetom,
· provodi se redovito sufinanciranje Hitne medicinske pomoći Istarske županije,
· Sufinanciranje pilot projekta „Pomoć u kući“
· Posjećujemo 90-o godišnjake s područja Općine Grožnjan kojima tom prilikom darujemo paket hrane, prigodnu tortu i cvijeće (posjetili smo u ovom razdoblju dvije osobe).





PROGRAM KULTURE I RELIGIJE


U programu kulture i religije, iz izvještajnog razdoblja treba izdvojiti aktivnosti i poslove:

· pomagali smo održavanje raznih pučkih manifestacija i svetkovina, koje se slave u prvom  
  polugodištu po mjesnim područjima (Sv. Blaž u Gožnjanu, Sv. Petar i Pavao u Kostanjici i u       Sv. Ivanu), 
· redovito je financirano poslovanje Gradske galerije Fonticus,
· izgrađene su nove stepenice na zadnjem katu zvonika u Šterni, te instalirano automatsko
aktiviranje zvona na istom,
· ofarbana su vrata na župnoj crkvi u Grožnjanu, u Kostanjici i na zvoniku u Kostanjici. 




PROGRAM JAVNIH POTREBA U SPORTU



Iz proračuna se redovito financiraju sportska društva ili im se dodjeljuju donacije:
 
- Boćarski klub Grožnjan, 
- NK Oprtalj-Grožnjan, 
- Brdsko - biciklistički klub Grožnjan.




DRUŠTVENE DJELATNOSTI



U području društvenih djelatnosti načelnik  i djelatnici općinske uprave se bavili su se  pitanjima iz oblasti socijalne skrbi, predškolskog odgoja, školskog i visokog obrazovanja, te sporta i kulture kao i rada raznih udruga civilnog društva, te je po potrebi doneseno niz odluka i zaključaka, prema određenim zahtjevima ili u skladu s planovima. 

Na području Općine Grožnjan djeluju dvije zajednice Talijana, u Grožnjanu i Šterni. 
Općina Grožnjan je financijski i materijalno pomagala rad tih zajednica i u izvještajnom razdoblju, u skladu s planom i proračunom. Pored toga, iz općinskog proračuna financijski se potpomaže rad dviju udruga civilnog sektora - Udruga antifašista Grožnjan - Oprtalj, te Društvo „Josip Broz Tito“ Grožnjan - Oprtalj.

Nastavljeno je redovito financiranje Javne vatrogasne postrojbe Umag i Gradskog društva crvenog križa -Buje  u skladu sa zakonskim i drugim obavezama.







OSTALI POSLOVI U NADLEŽNOSTI NAČELNIKA OPĆINE 
KROZ JEDINSTVENI UPRAVNI ODJEL



Izrada planske dokumentacije 

U ovom izvještajnom razdoblju usvojene su II. Izmjene i dopune Prostornog plana uređenja Općine Grožnjan Grisignana.

Raspolaganje nekretninama 
    
U ovom izvještajnom razdoblju raspisana su dva natječaja za zakup građevinskog zemljišta za iskorištavanje u poljoprivredne svrhe u vlasništvu Općine Grožnjan i dva za prodaju nekretnina u vlasništvu Općine Grožnjan

Izdavanje raznih akata

    U prvom polugodištu izdavana su razna rješenja i drugi akti, najviše na zahtjev stranaka:
· rješenja o visini naknade za legalizaciju,
· rješenja o visini komunalnog doprinosa,
· odobrenja o korištenju javnih površina, 
· rješenja za trajni zakup grobnih mjesta,
· očitovanja o usklađenosti glavnog projekta sa propisima,
· brisovna očitovanja i potvrde,
· razne suglasnosti i uvjerenja,
· sklopljeni su ugovori o djelu,
· izdane su potvrde o nepostojanju dugovanja prema Općini Grožnjan Grisignana, 
· izdane su potvrde o posebnim uvjetima uređenja i dr.
 
 
Lokalni izbori 

Prvo polugodište  obilježili su lokalni izbori koji su održani 16. svibnja 2021.g., kada je izabran novi sastav Općinskog vijeća Općine Grožnjan Grisignana od 7 vijećnika, a ujedno je bio izbor i za načelnika općine. 


Razni drugi poslovi
    
U ovom izvještajnom  razdoblju obavljani su i mnogi drugi poslovi koji nisu planirani, a koje je trebalo obaviti u skladu sa zakonima i raznim drugim propisima. 

Velik dio poslova u izvještajnom razdoblju odnosio se na poslove oko državnog poljoprivrednog zemljišta, i to vezano za dopunu Programa raspolaganja poljoprivrednim zemljištem u vlasništvu RH na području Općine Grožnjan Grisignana i produženja ugovora o privremenom korištenju poljoprivrednog zemljišta u vlasništvu RH.  







U  lipnju je počeo postupak izdavanja povlaštenih karata za parkiranje u Grožnjanu, tako da je i to povećao broj stranaka u Jedinstvenom upravnom odjelu, te uvedena je fiskalizacija automatske blagajne i javnog WC-a.

Ažurirana je Evidencija nekretnina u vlasništvu Općine Grožnjan, Evidencija obveznika komunalne naknade, Evidencija o trajnom zakupu grobnih mjesta i o grobnoj naknadi, Evidencija komunalne infrastrukture na području Općine Grožnjan Grisignana, Evidencija obveznika poreza na kuće za odmor, Evidencija o donesenim rješenjima o izvedenom stanju-ozakonjenje i Evidencija o nerazvrstanim cestama na području Općine Grožnjan Grisignana. 

Izrađena su razna izvješća, te  dostavljena  Središnjim državnim tijelima, Županijskim upravnim odjelima i dr. 

Isto tako, osim redovnog prijma stranaka od strane djelatnika JUO,  dio poslova načelnika vezan je za primanje stranaka koji razgovorom s načelnikom žele riješiti neki od svojih problema.  Nitko od stranaka nije odbijen, svi su primljeni na razgovor. Mnogi poslovi iz nadležnosti općinskog načelnika obavljaju se u radno vrijeme, ali dio i izvan radnog vremena. 

Načelnik je sudjelovao na raznim  radnim sastancima koje su organizirale međuopćinske, županijske i državne institucije, zatim na skupštinama trgovačkih društava čiji je suosnivač Općina (Istarski vodovod, JVP Umag, Poduzeće „6. maj“ Umag, te „6. maj odvodnja“ Umag), kao i na raznim manifestacijama, skupovima, svečanostima, mitinzima i komemoracijama, na redovitim koordinacijama načelnika i gradonačelnika itd. Odazivao se i na pozive gradova i općina s našeg područja, svečane sjednice ili u drugim prigodama.

Grožnjan često posjećuju novinari iz drugih mjesta i država koje žele razgovor s načelnikom,  a bilo je sudjelovanja na TV i radio emisijama u cilju promocije Grožnjana i cijelog područja, bilo da je riječ o temama iz poljoprivrede, kulture, turizma ili drugog područja, npr. „Đir s Davorom Jurkotićem“.  


                                                          
 NAČELNIK OPĆINE GROŽNJAN GRISIGNANA
                                                                            
                                                                                           Claudio Stocovaz, prof.

